เรื่องร้องเรียน: บ้านนี้มีเผาอะไรไม่รู้ต่อกันมา 3 วันแล้วค่ะ ควันลอยไปทั่วซอยเลย
การดำเนินการของเจ้าหน้าที่: สำนักงานเขตธนบุรี มอบหมายเจ้าหน้าที่ลงพื้นที่ตรวจสอบตามพิกัดที่แจ้ง ขณะตรวจสอบไม่พบการเผา จากการสอบถามเจ้าของบ้านแจ้งว่าทำการตัดต้นไม้และเผาเศษใบไม้ ซึ่งดำเนินการเสร็จสิ้นแล้ว เจ้าหน้าที่จึงได้ประชาสัมพันธ์ความรู้เรื่องฝุ่น PM 2.5 และขอความร่วมมือไม่ให้เผาเศษขยะ ใบไม้ หรือสิ่งอื่นใด หากต้องการกำจัดขยะให้นำไปทิ้งตามจุดทิ้งขยะที่กำหนด ซึ่งเจ้าของบ้านรับทราบและยินดีปฏิบัติตามอย่างเคร่งครัด
ความเห็นของผู้แจ้ง: ขอบคุณเจ้าหน้าที่ที่ช่วยประสานงานให้และช่วยประชาสัมพันธ์เรื่องฝุ่น PM2.5 นะคะ เป็นกำลังใจให้ทุกคนค่า
พื้นที่: แขวงสำเหร่ เขตธนบุรี กรุงเทพมหานคร